
Torsdag den 30.3.2023 kl. 19.00 hos Mette Muurholm, Troldhøj 12.
Tilstede: Mogens Schulz, Mette Muurholm, Ulla Toft Jensen, Flemming Lindeskov og Jan Kahl.

Dagsorden:
Mogens Schultz siger velkommen i bestyrelsen til Jan Kahl og fortæller om hvad der generelt sker i foreningen og om antallet af forventede bestyrelsesmøder.
 

1. Konstituering
Bestyrelsen konstituerer sig derefter således: 
Mogens Schultz, formand, Flemming Lindeskov, næstformand, Mette Muurholm, kasserer, Ulla Toft Jensen, sekretær, Jan Kahl, bestyrelsesmedlem.

2. Opfølgning fra generalforsamlingen, Lænkebjerg
Der var på generalforsamling ønske om at Grundejerforeningen retter henvendelse til Haderslev Kommune, Teknisk forvaltning ang. støj og fart på Lænkebjerg. Vi udarbejder et brev som sendes.

3. Kontingentopkrævning
Kontingentet opkræves med samme beløb (1870,- pr. grund), som aftalt på generalforsamlingen og vedhæftes sammen med dette referat. Det puttes også i postkasserne. Dato for sidste indbetaling er 1.5.2023 og vi henstiller til at sætte den til betaling straks og gerne som en fast betaling som sker automatisk hvert år, så vi undgår at det bliver glemt.

4. Tømning af vejriste
Nu da asfaltarbejdet er overstået i denne omgang, skal vi have tømt kummerne på vejen. 

5. Asfalt
Der er aftalt et afsluttende møde med Munck, hvor de ser hvordan det ser ud, så er der nogle bemærkninger til det arbejde der er lavet som skal nævnes ved mødet, så send venligst bemærkninger til mail: mogensschultz@mail.dk inden for 1 uge fra i dag.


